বঙ্গভাষা প্রকাশিকা সভা
বঙ্গভাষা প্রকাশিকা সভা ছিল ব্রিটিশ ভারতের প্রথম জাতীয়তাবাদী রাজনৈতিক সংগঠন। আধুনিক ভারতের জনক তথা ভারতে নবযুগের প্রবর্তক রাজা রামমোহন রায়ের সহযোগী বাংলার কয়েকজন সম্ভ্রান্ত জমিদার রামমোহন রায়ের মৃত্যুর পর ১৮৩৬ খ্রিস্টাব্দে সংগঠনটি প্রতিষ্ঠা করেন। বাংলা ভাষা সাহিত্যের উৎকর্ষ বৃদ্ধির সভা হিসাবে স্থাপিত হলেও, পরবর্তীতে দেশবাসীর স্বার্থবিরোধী সরকারী সিদ্ধান্তের বিরোধিতা সংগঠনের অন্যতম নীতি হিসাবে গৃহীত হয়।